கேள்வி: ஜெயராஜ் பெர்னாண்டோபுள்ளே பற்றி நீங்கள் என்ன அறிந்துள்ளீர்கள்?
பதில்: ஜெயராஜ் பெர்னாண்டோபுள்ளே (ஜனவரி 11, 1953 - ஏப்ரல் 6, 2008[http://news.bbc.co.uk/2/hi/south_asia/7332952.stm Blast kills Sri Lankan minister] - பிபிசி) இலங்கையைச் சேர்ந்த அரசியல்வாதியாவார். நாடாளுமன்ற உறுப்பினராகவும் அமைச்சராகவும் இருந்தவர். கொழும்புச் செட்டிகள் என்னும் இனக்குழுவைச் சேர்ந்தவர்.
கேள்வி: ஜெயராஜ் பெர்னாண்டோபுள்ளே - வாழ்க்கைச் சுருக்கம் குறித்து விரிவாக சொல்லுங்கள்.
பதில்: ஜெயராஜ் நீர்கொழும்பு, கொச்சிக்கடை, வெலிகனப் பகுதியில் பிறந்தார். பாடசாலைக் கல்வியை முடித்துவிட்டு 1970 ஆம் ஆண்டு இலங்கை சுதந்திரக் கட்சியில் இணைந்து அரசியலில் இறங்கிய அவர், 1984 ஆம் ஆண்டு கந்தானை தொகுதியில் அக்கட்சியின் அமைப்பாளராக நியமிக்கப்பட்டார். அதன்பின்னர் 1989, 1994, 2000, 2001, 2004 ஆம் ஆண்டுகளில் நடைபெற்ற நாடாளுமன்றத் தேர்தல்களில் போட்டியிட்டு வெற்றியீட்டிய அவர், கத்தோலிக்க விவகார அமைச்சர் , துறைமுக அதிகாரசபை அமைச்சர், பெருந்தெருக்கள் அமைச்சர் எனப் பல்வேறு அமைச்சுப் பொறுப்புகளையும் வகித்துள்ளார். சட்டத்தரணியான இவர், சிங்களம், தமிழ், மற்றும் ஆங்கிலம் ஆகிய மும்மொழிகளிலும் சரளமாக உரையாடக்கூடிய திறமையைக் கொண்டவர். இதன் காரணமாக மகிந்த ராஜபக்ச அரசின் காலத்தில் தமிழீழ விடுதலைப் புலிகள் நடைபெற்ற பேச்சுவார்த்தைக்குழுவில் முக்கிய ஒருவராக இடம்பிடித்தார். 55 வயதான இவர் இரண்டு பிள்ளைகளின் தந்தையும் ஆவார். இவர் ஒரு கத்தோலிக்க திருச்சபை.
கேள்வி: ஜெயராஜ் பெர்னாண்டோபுள்ளே - விசாரணை பற்றி தகவல் சொல்.
பதில்: தற்கொலைக் குண்டுத் தாக்குதல் தொடர்பாக முன்னாள் கம்பகா காவல்துறைக் கண்காணிப்பாளர் இலட்சுமன் குரே குண்டு வெடிப்புகளுடன் நேரடித் தொடர்பு வைத்திருந்தார் எனக் குற்றம் சாட்டப்பட்டு 2009 ஆகத்து 12 இல் கைது செய்யப்பட்டார். அத்துடன் விடுதலைப் புலிகளின் முன்னாள் உறுப்பினர் மொரிஸ் என அழைக்கப்பட்ட செல்வராஜா கிருபாகரனும் கைது செய்யப்பட்டார். இது குறித்த வழக்கு 2022 செப்டம்பர் 1 இல் விசாரணைக்கு எடுத்துக்கொள்ளப்பட்ட போது சந்தேக நபர்கள் இருவரையும் குற்றமற்றவர்கள் என கம்பகா உயர் நீதிமன்ற நீதிபதி சகா மாப்பா பண்டார விடுதலை செய்தார்.[http://www.dailynews.lk/2022/09/01/law-order/286313/murder-jeyaraj-fernandopulle-ex-sp-and-ex-ltte-member-acquitted-charges Two Accused Over Assassination Of Jeyaraj Fernandopulle Acquitted], டெய்லி நியூஸ், செப்டம்பர் 1, 2022